**Domenico Silvio Passionei** (født 2. desember 1682 i Fossombrone nær Urbino i Marche. død 5. juli 1761 i Roma) var en italiensk kardinal.

Liv og virke
------------

### Bakgrunn

Han dro til Roma i 1695, hvor han studerte filosofi ved *Collegio Clementino* (doktorgrad i 1701) og rettsvitenskap ved universitetet La Sapienza. Han korresponmderte allerede i denne tidlige livsfase med lærde over hele Europa, også med protestanter og jansenister. 

### Det pavelige diplomati

I 1706 ble han sendt som pvelig legate til Paris, der han ble i to år. Senere reiste han gjennom Nederlandene, der han deltok som Pavestolens offisielle representant ved fredkonferansene i Haag (1708) og Utrecht (1712) etter den spanske arvefølgekrig.

Da han kom tilbake til Roma ble han gjort til prelat. I 1717 ble han inkvisitor på Malta. Men da han ikke fikk noe nuntiatur trakk han seg midlerrtidig tilbake mellom 1717 (etter sin fars død) til 1721 på familiens eiendommer i Fossombrone.

### Erkebiskop, nuntius

Under den nye pave Innocens XIII ble han så den 30. juli endelig utnevnt til nuntius i Luzern i Sveits, og gjort til tituærerkebiskop av Efesos, mens han var der skrev han *Acta Apostolicæ Legationis Helvetiæ 1723-29* (Zürich, 1729; Roma 1738). Fra 1730 til 1738 var han pavelig nuntius i Wien.

### Kardinal

I 1738 ble han kreert til kardinalprest, med *San Bernardo alle Terme* som tittelkirke, og tre år etter til pro-bibliotekar ved Vatikanbiblioteket for kardinal Angelo Maria Quirini, som han ville etterfølge som bibliotekar i 1755. Han var også korresponderende medlem av *Societas eruditorum incognitorum in terris Austriacis.*

Kardinal Passionei var markert antijesuitt, og han motsatte seg saligkåringen av jesuitten kardinal Bellarmin i 1754. Han var ellers en proponent for en liberal katolisisme og betraktet som ebn beskytter av jansenittene, og forsvarte forfattere som Montesquieu og Helvétius i *Index*-saker.

Han samlet også på gamle manuskripter; *minuscule 847* og *minuscule 848* tilhørte ham. Hans omfangsrike bibliotek med både manuskripter og bøker ble etter hans død kjøpt i 1761 for *Biblioteca Angelica* i Roma.

Referanser
----------

1. 1 2   FINA Wiki, FINA Wiki ID 1809, besøkt 3. desember 2020[Hentet fra Wikidata]
2. 1 2   BeWeb, BeWeB person-ID 2578, besøkt 4. august 2020[Hentet fra Wikidata]
3. 1 2   International Music Score Library Project, IMSLP-identifikator Category:Passionei,\_Domenico\_Silvio, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w69g8fwh, besøkt 9. oktober 2017[Hentet fra Wikidata]
5. ↑   Dizionario Biografico degli Italiani, oppført som Domenico Silvio PASSIONEI, Dizionario biografico degli italiani domenico-silvio-passionei, besøkt 9. oktober 2017[Hentet fra Wikidata]
6. ↑   aibl.fr, besøkt 3. april 2023[Hentet fra Wikidata]

Litteratur
----------

* Alfredo Serrai: *Domenico Passionei e la sua biblioteca*, Milano, Sylvestre Bonnard, 2004, ISBN 88-86842-69-4

Eksterne lenker
---------------

* (de) Herman H. Schwedt: «Passionei, Domenico» i *Biographisch-Bibliographisches Kirchenlexikon* (BBKL). Bind 6, Herzberg 1993, ISBN 3-88309-044-1, sp. 1582–1588.
* Summary
* «Domenico Passionei». *Catholic Encyclopedia*. New York: Robert Appleton Company. 1913.

  


|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** ULAN **·** HDS **·** ICCU **·** BNE
 |